Document ID: 31990R3069

Padomes Regula (EEK) Nr. 3069/90
(1990. gada 22. oktobris),
ar ko atkārtoti groza 6. un 17. pantu Eiropas Ekonomikas kopienas un Ēģiptes Arābu Republikas Sadarbības nolīguma Protokolā par "noteiktas izcelsmes izstrādājumu" jēdziena definīciju un administratīvās sadarbības metodēm
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 113. pantu,
ņemot vērā Komisijas priekšlikumu,
tā kā Eiropas Ekonomikas kopienas un Ēģiptes Arābu Republikas Sadarbības nolīgums [1] tika parakstīts 1977. gada 18. janvārī un stājās spēkā 1978. gada 1. novembrī;
tā kā 6. pantā minētā nolīguma Protokolā par "noteiktas izcelsmes izstrādājumu" jēdziena definīciju un administratīvās sadarbības metodēm [2], še turpmāk - "protokolā", kas grozīts ar Sadarbības padomes Lēmumu Nr. 1/81 [3], paredzēts, ka ECU izteiktām vērtībām piemērojamā pamata datuma automātisku izmaiņu gadījumā Kopiena nepieciešamības gadījumā var ieviest pārskatītas summas;
tā kā ECU vērtības ekvivalents dažu valstu valūtās 1988. gada 1. oktobrī bija mazāks nekā attiecīgais ekvivalents 1986. gada 1. oktobrī; tā kā automātiskas izmaiņas pamata datumā samazinātu limitus, kas pārrēķinu veikšanai attiecīgo valstu valūtā ļauj uzrādīt vienkāršotus dokumentārus pierādījumus; tā kā, lai izvairītos no šīs ietekmes, jāpaaugstina šādi limiti, kas izteikti ECU,
IR PIEŅĒMUSI ŠO REGULU.
1. pants
Protokolu groza šādi.
1. Protokola 6. panta 1. punkta otrajā daļā "ECU 2590" aizstāj ar "ECU 2820".
2. Protokola 17. panta 2. punktā "ECU 180" aizstāj ar "ECU 200", bet "ECU 515" aizstāj ar "ECU 565".
2. pants
Šī regula stājas spēkā 1990. gada 1. novembrī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 1990. gada 22. oktobrī

Labels: 2
5
10
3
18